**Pelerinaj prin templele clipei**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2

\*privighetoarea din oglindă\*

secunda fără vertebre

și-a făcut bagajul

buzunarul ca un marsupiu înghite gări

cu peroane împăturite liniar

cuminți și triste

mai târziu poate mai unde

zeic vor râde

pe strune

pene de privighetoare

acordez lira

transcendența curbează lumina

sunet măiastru ciupește urechea vidului

dumnezeu eliberează visele

carnea forfotește

de zboruri

irumpe

clipa sparge oglinda să mă vadă

rotund

pe cruce timpul rotește floarea de lotus

până rămâne o singură gură

respiră